gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6658, del 24-11-2011 (2011/11046)

Informació pública de l'actualització de tarifa de subministrament d'aigua potable en alta per al sistema en Alta la Costera.
-----------------------------------------------------------------------------------------------------------------------------

### Dades del document

Número de DOGV
:   6658

Data del DOGV
:   24-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11777


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifa de subministrament d'aigua potable en alta per al sistema en Alta la Costera. [2011/11268]  
S'informa per a general coneixement que, en relació amb la sol·licitud de modificació de tarifes de subministrament domiciliari a Alta la Costera i de conformitat amb l'article 3.3 del Decret 3/2008, d'11 de gener, havent transcorregut el termini determinat en el dit article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa que s'aprova:  
  
Aigua potable   
 Aigua en Alta  
Quota consum Euros/m³  
 0,195  
  
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre.  
Cosa que es fa pública.  
  
València, 21 de novembre de 2011.- El director gerent: Isidoro Solera.
Diari Oficial de la Generalitat Valenciana


Sumari del DOGV 6626, del 08-10-2011 (2011/10963)

DECRET 143/2011, de 7 d'octubre, del Consell de la Generalitat, pel qual es concedix la Distinció de la Generalitat al Mèrit Científic, al senyor Avelino Corma Canós.
----------------------------------------------------------------------------------------------------------------------------------------------------------------------

### Dades del document

Número de DOGV
:   6626

Data del DOGV
:   08-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10055


Data del document
:   07-10-2011

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 143/2011, de 7 d'octubre, del Consell de la Generalitat, pel qual es concedix la Distinció de la Generalitat al Mèrit Científic, al senyor Avelino Corma Canós. [2011/10200]  
El Decret 152/2010, d'1 d'octubre, del Consell crea la Distinció de la Generalitat al Mèrit Científic per a reconéixer la labor, la conducta i la trajectòria de totes aquelles persones i entitats compromeses amb la investigació i la ciència a la Comunitat Valenciana.  
Avelino Corma Canós, nascut a Moncofa en 1951, va cursar estudis de Química en la Universitat de València. Després de doctorar-se en la Universitat Complutense de Madrid, i cursar dos anys d'estada postdoctoral en la Queen's University, al Canadà, es va incorporar al Centre Superior d'Investigacions Científiques.  
En 1990 es va traslladar a València per a crear l'Institut de Tecnologia Química, on ha centrat la seua labor investigadora en el desenrotllament de catalitzadors per a processos químics.   
Ha publicat més de 800 articles en revistes internacionals d'elevat impacte i és autor de prop de 150 patents.   
El senyor Avelino Corma ha rebut nombrosos premis com a reconeixement al seu treball. Entre els quals estan: el Nacional de Ciència i Tecnologia Torres Quevedo, el premi d'Investigació Iberdrola de Química, el Jaume I de Noves Tecnologies i la medalla de la Reial Societat Espanyola de Química.  
Per això, com a reconeixement de la seua àmplia trajectòria científica al més alt nivell,  
  
DECRETE  
  
Concedir la Distinció de la Generalitat al Mèrit Científic al senyor Avelino Corma Canós.  
  
Alacant, 7 d'octubre de 2011  
  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 6455, del 08-02-2011 (2011/355)

Notificació de la sentència dictada en el judici ordinari número 2043/2009.
---------------------------------------------------------------------------

### Dades del document

Número de DOGV
:   6455

Data del DOGV
:   08-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/355


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici ordinari número 2043/2009. [2011/355]  
Procediment ordinari 002043/2009  
De: Bancaixa.  
Procurador: Onofre Marmaneu Laguía.  
Contra: Dorita Isabel Rodríguez Salazar, Cèsar Oxwaldo Verduga Salazar i Julisa Maricela Calderón Salazar.  
Procurador: -  
En aquest procediment de judici ordinari número 2043/09, seguit a instàncies de Bancaixa contra Dorita Isabel Rodríguez Salazar, César Oxwaldo Verduga Salazar i Julisa Maricela Calderón Salazar, s'ha dictat la sentència, que té l'encapçalament i la dispositiva, literalment, com es diu.  
«Sentència número 284/10  
València, 21 de desembre de 2010  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici ordinari seguides amb el número 2043/09, a instàncies de la Caixa d'Estalvis de València, Castelló i Alacant, Bancaixa, representada pel procurador Onofre Marmaneu Laguía i assistida pel lletrat Rafael Laguía Llobet, contra Dorita Isabel Rodríguez Salazar, Julisa Maricela Calderón Salazar i César Oswaldo Verduga Salazar, declarats en rebel·lia; s'hi exerceix una acció de reclamació d'una quantitat.  
Dispositiva  
Estime la demanda presentada per la Caixa d'Estalvis de València, Castelló i Alacant, Bancaixa, representada pel procurador Onofre Marmaneu Laguía, contra Dorita Isabel Rodríguez Salazar, Julisa Maricela Calderón Salazar i César Oswaldo Verduga Salazar, declarats en rebel·lia, i condemne els demandats a pagar a l'actora la quantitat de tres mil set-cents vint-i-un euros i quaranta-quatre cèntims (3.721,44 euros), més els interessos de demora al tipus pactat en la pòlissa des del dia 1 d'octubre de 2009. S'imposen als demandats les costes del procediment.  
Contra aquesta sentència, que no és ferma, es pot interposar un recurs d'apel·lació per a l'Audiència Provincial, que haurà de preparar-se davant d'aquest Jutjat dins del termini de cinc dies hàbils comptador des que es notifique la sentència, en els termes de l'article 457 de la Llei d'Enjudiciament Civil 1/2000 i amb subjecció al que disposa la disposició addicional quinzena de la Llei Orgànica del Poder Judicial, per tal de complir el deure d'efectuar un dipòsit per a recórrer.  
Aquesta és la meua sentència, que jutjant en primera instància pronuncie, mane i firme».  
I atés que els demandats esmentats, César OxwaldoVerduga Salazar i Julisa Maricela Calderón Salazar, es troben en parador desconegut, expedisc aquest edicte a fi que els valga de notificació de forma deguda.  
València, 22 de desembre de 2010.- El secretari judicial: Alberto Martínez de Santos.
Diari Oficial de la Generalitat Valenciana


Sumari del DOGV 6656, del 22-11-2011 (2011/11874)

Notificació en matèria d'adopcions. Expedient número12/001/1999-N.
------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11013


Organisme emissor
:   Conselleria de Justícia i Benestar Social

Tipus de document
:   Anunci

Notificació en matèria d'adopcions. Expedient número12/001/1999-N. [2011/11037]  
Per no haver-se pogut practicar les notificacions personals als interessats, dels distints actes administratius que a continuació es relacionen, es procedix a la seua publicació en extracte en el Diari Oficial de la Comunitat Valenciana, d'acord amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 del mateix text legal.  
Perquè les persones interessades puguen tindre coneixement íntegre de l'acte i en quede constància, podran comparéixer en el termini de 10 dies, des de la publicació del present anunci en el DOCV, en la seu de la Direcció Territorial de Justícia i Benestar Social de Castelló, Secció de Família, sítia en avinguda Germans Bou, número 81, de Castelló de la Plana, en horari de 9.00 a 14.00 hores.  
  
Expedient número: 12/001/1999-N.  
Persona interessada: José Tomás Doménech Valles i Beatriz Ribes Cortés.  
Últim domicili conegut: carrer Marqués de Valverde, número 12, pis 2n, porta B, 12852 Castelló de la Plana.  
Resolució de 10 d'octubre de 2011, de la Direcció Territorial de Benestar Social de Castelló, en la qual s'adopta l'acord següent: arxivament d'actuacions, per haver-se paralitzat la seua tramitació per causa imputable a la sol·licitant.  
  
Contra l'esmentada resolució pot interposar-se recurs d'alçada en el termini d'un mes davant de la Direcció General de Família i Adopcions, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Castelló de la Plana, 7 de novembre de 2011.- El director territorial de Justícia i Benestar Social, p. s. (Ordre de 7 de febrer de 2007, de la Conselleria de Benestar Social), el cap del Servici d'Acció Social: Enrique Carceller Llago.
Diari Oficial de la Generalitat Valenciana


Sumari del DOGV 6466, del 23-02-2011 (2011/2043)

Notificació en extracte. Expedients sancionadors ESSANC/12/2010/0175 i ESSANC/12/2010/0183.
-------------------------------------------------------------------------------------------

### Dades del document

Número de DOGV
:   6466

Data del DOGV
:   23-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2043


Organisme emissor
:   Conselleria de Governació

Tipus de document
:   Anunci

Notificació en extracte. Expedients sancionadors ESSANC/12/2010/0175 i ESSANC/12/2010/0183. [2011/2043]  
Intentada en dues ocasions la notificació a l'interessat o als seus representants que a continuació es relacionen, sense que la mateixa s'haja pogut realitzar per causes no imputables a l'administració, de l'acte administratiu que a continuació es relaciona, es procedix a la publicació d'un extracte del mateix en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.  
Perquè l'interessat puga tindre coneixement íntegre de l'acte i quede constància de tal coneixement, podrà comparéixer en el termini de 10 dies des de la publicació del present anunci en el Diari Oficial de la Comunitat Valenciana o en el tauler d'anuncis del seu últim domicili conegut, en la seu de la Direcció Territorial de la Conselleria de Governació, situada al carrer Major, 78, de Castelló de la Plana, de dilluns a divendres en horari de 09.00 a 14.00 h.  
Transcorregut el termini esmentat sense haver-se efectuat la compareixença, la notificació s'entendrà produïda amb caràcter general des de l'endemà del venciment del termini indicat.  
1. Expedient: ESSANC/12/2010/0175.  
Procediment sancionador en matèria d'espectacles, establiments públics i activitats recreatives.  
Acte administratiu: acord d'iniciació  
Persones interessades: José M.ª Martínez Quesada i Fernando Tejero Romero socis de la mercantil Tres de Tres Castellón, SL.   
Últim domicili conegut: carrer Benarabe, 6, de Castelló de la Plana.  
2. Expedient: ESSANC/12/2010/0183.  
Procediment sancionador en matèria d'espectacles, establiments públics i activitats recreatives.  
Acte administratiu: acord d'iniciació.  
Interessat: El Moliner Hostaler, SL.  
Últim domicili conegut: carrer Vicente Gimeno Michavila, 5, de Castelló de la Plana.  
Castelló de la Plana, 18 de febrer de 2011.- El director territorial: Juan Ramón Barberá Ibáñez.
Diari Oficial de la Generalitat Valenciana


Sumari del DOGV 6513, del 04-05-2011 (2011/4803)

Adjudicació número 15/2011. Servici de bugaderia per al Departament de Salut de Requena.
----------------------------------------------------------------------------------------

### Dades del document

Número de DOGV
:   6513

Data del DOGV
:   04-05-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/4803


Data del document
:   19-04-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació número 15/2011. Servici de bugaderia per al Departament de Salut de Requena. [2011/4803]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut de Requena. Hospital General de Requena. Servici de Contractació Administrativa, paratge Casablanca, s/n, 46056 - Requena (València). Telèfon 604 859 822, fax 750 424 920.  
c) Número d'expedient: 15/2011.  
2. Objecte del contracte  
a) Tipus de contracte: contracte de servicis.  
b) Descripció de l'objecte: servici de bugaderia.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6458 d'11 de febrer de 2011.  
3. Tramitació, procediment i forma d'adjudicació  
a) Tramitació: anticipada.  
b) Procediment: obert.  
c) Forma: preu 50% de ponderació. Criteris quantificables per mitjà de juí de valor: Programa detallat del servici 35% de ponderació; Mesures programades per a assegurament del servici 15% de ponderació.  
  
4. Pressupost base de licitació  
Import total: cent vuitanta-dos mil dos-cents trenta-set euros amb vint-i-nou cèntims (182.237,29 €) IVA exclòs; dos-cents quinze mil quaranta euros (215.040,00 €) IVA inclòs.  
5. Adjudicació  
a) Data: 21 de març de 2011.  
b) Contractista: CEJUSA, SL.  
c) Nacionalitat: espanyola.  
d) Import d'adjudicació: cent seixanta-cinc mil sis-cents euros (165.600,00 €) IVA exclòs; cent noranta-cinc mil quatre-cents vuit euros (195.408,00 €) IVA inclòs.  
  
València, 19 d'abril de 2011.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6443, del 21-01-2011 (2010/13814)

Notificació de la sentència dictada en el judici verbal número 150/2008.
------------------------------------------------------------------------

### Dades del document

Número de DOGV
:   6443

Data del DOGV
:   21-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13334


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el judici verbal número 150/2008. [2010/13514]  
Judici verbal 000150/2008-V  
De: Emivasa.  
Procuradora: M.ª Gloria Benlloch Soriano.  
Contra: Isabela Caterina Elena Chifu.  
Procurador/a: -  
En aquest procediment de judici verbal, seguit a instàncies d'Emivasa contra Isabela Caterina Elena Chifu, s'ha dictat la sentència que té l'encapçalament i la dispositiva que diuen com segueix:  
«Sentència número 000214/2010  
Jutge que la dicta: Esteban Tabernero Moreno.  
Lloc: València.  
Data: 8 d'octubre de 2010.  
Part demandant: Emivasa.  
Advocat: -  
Procuradora: M.ª Gloria Benlloch Soriano.  
Part demandada: Isabela Caterina Elena Chifu.  
Advocat: -  
Procurador: -  
Objecte del judici: reclamació de 349,38 euros.  
Dispositiva  
Estime la demanda interposada per Emivasa contra Isabela Caterina Elena Chifu, declare resolt el contracte de subministrament d'aigua potable concertat entre l'actora i la demandada, i autoritze la demandant a adoptar les mesures que calguen per al cessament efectiu del subministrament de l'aigua, fins i tot de l'entrada al local on es troba instal·lat el comptador per a poder interceptar el pas de l'aigua. La demandada ha de sotmetre's a aquesta resolució. Condemne la demandada a pagar a la demandant 349,38 euros i els interessos legals des de la interpel·lació judicial, i impose a la demandada les costes processals.  
Manera d'impugnació: mitjançant un recurs d'apel·lació davant de la Audiència Provincial de València (article 455 LECn i DA 15a de la LO 1/2009).  
El recurs s'ha de preparar a través d'un escrit que cal presentar en aquest Jutjat, dins del termini de cinc dies hàbils comptadors des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457,2 LECn); per a la preparació caldrà acreditar que ha s'han consignat 50 euros en el compte del Jutjat, número 4486, i indicar sempre en el concepte que es tracta de «recurs», seguit del codi «02 civil-apel·lació». S'han de realitzar tants ingressos diferenciats com resolucions objecte de recurs.  
Aquesta és la sentència, que pronuncie, mane i firme».  
Diligència. Seguidament es publica la sentència de la qual done fe.  
I atés que la demandada esmentada, Isabela Caterina Elena Chifu, es troba en parador desconegut, expedisc aquest edicte a fi que li valga de notificació de forma deguda.  
València, 26 d'octubre de 2010.- La secretària judicial: Rosa M.ª Sánchez Galera.
Diari Oficial de la Generalitat Valenciana


Sumari del DOGV 6464, del 21-02-2011 (2011/1869)

RESOLUCIÓ de 28 de gener de 2011, de la Universitat Politècnica de València, per la qual nomena catedràtic de universitat a José Javier López Monfort.
------------------------------------------------------------------------------------------------------------------------------------------------------

### Dades del document

Número de DOGV
:   6464

Data del DOGV
:   21-02-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/1869


Data del document
:   28-01-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 28 de gener de 2011, de la Universitat Politècnica de València, per la qual nomena catedràtic de universitat a José Javier López Monfort. [2011/1869]  
De conformitat amb la proposta elevada per la Comissió de Selecció encarregada de jutjar el concurs convocat per Resolució de 14 d'octubre de 2010, d'aquesta universitat, número 43/10 (codi 5021), (BOE 01.11.2010) i presentada per l'interessat la documentació a què fa referència el punt onzè de l'esmentada convocatòria.  
Aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats i la resta de disposicions que la desenvolupen, ha resolt nomenar José Javier López Monfort amb document nacional d'identitat núm. 15822806-H, catedràtic d'universitat de la Universitat Politècnica de València, de l'Àrea de coneixement Teoria del Senyal i Comunicacions, adscrita al Departament de Comunicacions.   
Contra la present resolució que esgota la via administrativa, podran els interessats interposar recurs contenciós administratiu en el termini de dos mesos comptats a partir del dia següent a aquesta publicació, davant els òrgans jurisdiccionals del contenciós administratiu de la Comunitat Valenciana i, potestativament, podran interposar el recurs de reposició en el termini d'un mes davant el rector, tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjudici que s'utilitze qualsevol altre recurs que per al seu dret estime convenient.  
València 28 de gener del 2011.- El rector: Juan Juliá Igual.
Diari Oficial de la Generalitat Valenciana


Sumari del DOGV 6556, del 01-07-2011 (2011/7018)

Notificació de la sentència dictada en el judici verbal número 1276/2010.
-------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7018


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 1276/2010. [2011/7018]  
Judici verbal 001276/2010  
Demandant: Comunitat de Propietaris Residencial Arco Mediterráneo VI.  
Procurador: Antonio Díez Saura.  
Demandat: Mattethw James Palmer i Louisa Jayne Palmer.  
Procurador: -  
En virtut del que s'ha disposat mitjançant la resolució de data 1 juny de 2011, dictada en el procediment a què es fa referència, adrece al Diari Oficial de la Comunitat Valenciana, a fi que es procedisca a la publicació de la dispositiva de la sentència de data 14 d'abril de 2011, dictada en el procediment a què es fa referència, a instàncies de la Comunitat de Propietaris Residencial Arco Mediterráneo VI contra Mattethw James Palmer i Louisa Jayne Palmer, amb domicili a la urbanització Arco Mediterráneo, carrer de Salvador Dalí, 7, habitatge 76 (Algorfa), que, literalment, és com segueix:  
«Dispositiva  
Estime de forma íntegra la demanda formulada pel procurador el senyor Grau Gálvez, en nom i representació de la Comunitat de Propietaris Residencial Arco Mediterráneo VI, contra Mattethw James Palmer i Louisa Jayne Palmer, i els condemne a pagar a l'actora la quantitat de set-cents dotze euros i noranta-cinc cèntims (712,95 euros), més els interessos legals, així com al pagament de les costes processals causades.  
  
Notifiqueu aquesta resolució a les parts, i feu-los saber que s'hi pot interposar un recurs d'apel·lació que cal preparar davant d'aquest mateix Jutjat, dins del termini de cinc dies, i de què, si pertoca, coneixerà l'Audiència Provincial d'Alacant, si bé per a tramitar el recurs, de conformitat amb el que disposa l'article 449.4 de la Llei d'Enjudiciament Civil, no s'admetrà al condemnat el recurs d'apel·lació, extraordinari per infracció penal o cassació, si quan els prepara, no acredita que ha pagat o consignat la quantitat líquida a què fa referència la sentència condemnatòria.  
  
Orihuela, 1 de juny de 2011.- La secretària: Mar Rosell Comerma.